Sidney Sussex College

Sidney Sussex College (uformelt referert til som «Sidney») er et av kollegiene (fakultetene) ved University of Cambridge i England.

Det ble grunnlagt i 1596 og navngitt etter sin grunnlegger, Frances Radclyffe (født Sidney), grevinne av Sussex. Det var fra begynnelsen en puritansk skole: some good and godlie moniment for the mainteynance of good learninge. Blant de første studentene var Oliver Cromwell, skjønt da hans far ble syk ble han kalt hjem, og han avla således ikke eksamen. Hans hode er i dag gravlagt under skolens kapell Ante-Chapel.

 Historie 
Mens skolen geografiske størrelse har endret seg lite siden 1596 ble det bygd på ytterligere en rekke til de opprinnelige E-formede bygningene tidlig på 1600-tallet og fasaden av hele skolen ble endret betydelig i 1820- og 1830-årene under ledelse av skolens rektor William Chafy. Tidlig på 1800-tallet var bygningenes opprinnelige røde murstein ikke lenger på moten og deler av dem var skadet. Åpningen av kullgruver på skolens eiendommer ga skolen ekstra midler på 1800-tallet som gjorde det mulig å opprette et nytt matematisk bibliotek og bekvemmeligheter for matematiske utstillinger. Som et resultat ble den ytre mursteinen dekker med et lag av sement, de eksisterende bygningene ble forlenget noe og den arkitektoniske effekten ble også endret, det hele under lederskap av sir Jeffry Wyatville.Salt, Peter (1992): 'Wyatville's remodelling and refurbishment of Sidney Sussex College, 1820-1837' i: Proceedings of the Cambridge Antiquarian Society, 81, s. 115-155

På slutten av 1800-tallet ble skolens finanser ytterligere styrket gjennom utviklingen av feriestedet Cleethorpes på en eiendom i nærheten av kysten av Lincolnshire som hadde blitt anskaffet i 1616 etter en testamentarisk gave av Peter Blundell, en handelsmann fra Tiverton i Devon.Ambler, R.W. & Dowling, Alan (1999): 'The growth of Cleethorpes and the prosperity of Sidney, 1616-1968' i: Sidney Sussex College Cambridge: historical essays in commemoration of the quatercentenary, red. D.E.D. Beales & H.B. Nisbet, Woodbridge: Boydell, ss.183-8Edwards, Gerald Maclean (1899): Sidney Sussex college. s. 51 En ny fløy ble lagt til i 1891 formgitt av John Loughborough Pearson, og den var stilistisk rikere enn de originale bygningene. Den har en steintrapp der hvor de eldre trappene var i tre.Pevsner, Nikolaus (1970): The Buildings of England, Cambridgeshire, 2. utg., Harmondsworth: Penguin, s.160 Tidlig på 1900-tallet ble kapellet ombygd og gitt et rikt utskåret interiør i sen 1600-tallsstil, formgitt av T. H. Lyon, og var til dels ulikt skolens opprinnelige puritanske etos.Pyke, C.S.B.: 'The new chapel of Sidney Sussex College Cambridge', i: Sidney Sussex College; Historical essays, ss. 235-247; Pevsner, Buildings of England, Cambridgeshire, s.160

 Omdømme 
Sidney Sussex er anerkjent som et av de mindre, mer klassiske kollegiene på Cambridge. Det nåværende studentmassen består av rundt 350 laveregradsstudenter og 190 høyeregradsstudenter. Akademisk har Sidney Sussex tendert mot en posisjon midt på den uoffisielle Tompkinstabellen, en årlig rangering av kollegier ved Cambridge (plass 14 ut av 29 i 2008). Imidlertid har skolen tradisjonelt utmerket seg i bestemte fag, særlig ingeniørkunst, historie og jus.

I TV-showet University Challenge (Universitetsutfordringen), hadde Sidney Sussex et vinnerlag i både 1971 og 1978–79. Vinnerlaget i 1978 besto av John Gilmore, John Adams, David Lidington, og Nick Graham som gikk videre med å vinne «Champion of Champions» i konkurransen University Challenge Reunion med tidligere studenter i 2002.

Lærestedet hevder å ha den billigste baren i Cambridge og som er en av få studentdrevne barer på universitet, en kilde til stor stolthet for studentene. Clare, Darwin, Downing og Emmanuel er de eneste andre kollegiene med studentdrevne barer. Nyere prisøkninger har dog gjort denne posisjonen tvilsom etter hvert som lærestedets ledelse har blitt bekymret for flyten av billig alkohol.

 Sportsaktiviteter 
Sidneys utmerkelser innenfor sport er ikke mye å skryte av, bortsett fra et kvinnelag i nettball som har hatt en del anstendige plasseringer, og dessuten i noe så kuriøst som dart. Lærestedets musikalske tradisjon er derimot sterk, med Al Doyle (1998) og Felix Martin (1999) i det elektroniske bandet Hot Chip.

 Confraternitas Historica 
Confraternitas Historica, eller dets fulle navn Confraternitas Historica Dominae Franciscae Comitis Sussexiae, er det historiske studentsamfunnet ved Cambridge og har eksistert siden 1910. Dog ble det ikke holdt noen møter mellom 1914 til 1919, som var krigsårene, mens siden den første verdenskrigen da «universitetet i seg selv bortimot opphørte å eksistere... var oppholdet i 1914-19 ikke regnet som et brudd i samfunnets kontinuitet». Det latinske navnet reflekterte smaken til Jack Reynolds, høykirkemedlemmet som var med i dets opprettelse og som også «smykket samfunnet med en omfattende latinsk opptaksseremoni».Beales, Derek (2010): '100 not out: the centenary of the Confrat', Sidney Sussex College Annual, ss.22-24

 Kjente alumni (tidligere studenter) 
Blant de tidligere studentene finnes den politiske og militære lederen Oliver Cromwell, den tidlige historikeren Thomas Fuller og poeten og dramatikeren fra 1600-tallet, Thomas May.

Andre kjente politikere som har studert er sir Basil Engholm, embetsmann, og lord David Owen, tidligere utenriksminister og leder av det sosialdemokratiske partiet. Andre er nåværende parlamentsmedlem Chris Grayling, statsråd for arbeidsdepartementet, og David Lidington, minister for Fremmed- og samveldekontoret (utenriksdepartementet) og EU-minister. Brian Lenihan, statsråd for finans for Irland, er en annen kjent tidligere student.

Lærestedets sterke tradisjon innenfor vitenskapene er bevitnet av Nobelprisvinnerne og fysikerne Cecil Frank Powell og C. T. R. Wilson, og i nyere tid ved John E. Walker, som vant Nobelprisen i kjemi i 1997, og New Zealand-fødte Alan MacDiarmid, Nobelprisen i kjemi i 2002. Sir Benjamin Lockspeiser, den første presidenten i CERN, var også en student ved lærestedet, og psykiateren William Ross Ashby fikk også betydelig andel av materiale for hans milepæler med Design For A Brain og An Introduction To Cybernetics mens han var her.

I nyere tid har Paddy Lowe, direktør for Formel 1-teamet McLaren, studert ved Sidney Sussex, og det samme har Carol Vorderman, den kjente TV-verten.

John Madden, regissør i Hollywood, kjent for den Oscarvinnende filmen Shakespeare In Love og TV-serier som Inspektør Morse og Prime Suspect, studerte også ved Sidney Sussex.

I 2010 ble den amerikanske komponisten Eric Whitacre gjort til besøkende fellow og Composer-in-Residence.

Sidney har også hatt komiker Alex Horne blant sine tidligere studenter.

 Referanser 

 Eksterne lenker 


Kategori:Etableringer i 1596
Kategori:Kollegier ved University of Cambridge
Kategori:Utdanningsinstitusjoner etablert i 1590-årene
Kategori:1590-årene i England